Alan Macfarlane

Alan Donald James Macfarlane (sündinud 20. detsember 1941 Indias) on Briti antropoloog ja ajaloolane. 

Ta on Cambridge'i Ülikooli emeriitprofessor ja King's College'i vanemteadur.Ta on kaasa aidanud rohkem kui 20 antropoloogiaalase raamatu valmimisele kas autori või toimetajana. Kui teadustöödes keskendub Macfarlane üldisemalt tänapäeva maailma kujunemisloole, siis oma raamatutes pöörab ta erilist tähelepanu Inglise, Nepali, Hiina ja Jaapani ühiskondade ajaloole.

Elukäik 
Alan Macfarlane sündis 20. detsembril 1941 Shillongis Assamis Indias. Tema ema Iris oli kirjanik, isa Donald Kennedy Macfarlane teekasvataja. Tal on nooremad õed Fiona ja Anne. 1948. aastal kolis pere Indiast Suurbritanniasse Oxfordi. Kaks aastat hiljem alustas ta õpinguid Oxfordis Dragon Schoolis.

Haridus 
 1950–1955 Dragon School, Oxford
 1955–1960 Sedbergh, Yorkshire
 1960–1963 Worcester College bakalaureus lähiajaloos
 1963–1967 Oxford magister lähiajaloos, lõputöö teemal “Witchcraft prosecutions in Essex, 1560–1680: a sociological analysis”
 1966–1968 London School of Economics magister antropoloogias, lõputöö teemal “The regulation of marital and sexual relationships in 17th century England”
 1968–1972 School of Oriental and African Studies doktorikraad antropoloogias

Antropoloogilised välitööd 
Esimesed välitööd leidsid aset Nepalis Gurungi külas aastatel 1968–1970 (kokku üle 30 kuu) doktoriõpingute käigus koos esimese abikaasa Gillianiga. 1986 naasis Alan uuesti Nepali koos teise abikaasa Sarah'ga peaaegu igal aastal kuni 2003, mil tekkis kolme aastane paus maoistide mässu tõttu. Pärast seda on nad Nepali külastanud veel viiel korral aastatel 2006–2017. Välitööde käigus kogutud materjalid koosnevad märkmetest, päevikutest, loendustest, sugupuudest, rohkem kui 3000 fotost ning üle 120 tunni videomaterjalidest. 

Esimene reis Jaapanisse toimus koos abikaasa Sarah'ga juulis 1990 Hokkaidō Ülikool kutsel. Lisaks Hokkaidōle külastati Tōkyōt, Kyōtot, Narat ja Ōsakat. 1993. aastal tehtud intervjuude, materjalide ja kirjanduse põhjal sündis raamat "The Savage Wars of Peace: England, Japan and the Malthusian Trap", mitu artiklit ning sai aluse Alani jaapani teemaline raamatukogu, mis esialgu koosnes 400 teosest. 1997. aastal algas videomaterjalide kogumine ning välitöö toimus traditsioonilistes tingimustes väikekülas. 1999. aastal filmiti 10-osaline saatesari "Global History" jaapani elust, haridusest, traditsioonilisest käsitööst jne, mis andis juurdepääsu varem nägemata osadele jaapani kultuurist. 2007. aastal ilmus kuue reisi ja paljude vestluse analüüsi tulemusena raamat "Japan Through the Looking Glass".

1996. aastal toimus tema esimene turismireis Hiina, millest sai alguse tõsisem huvi. Alates 2002. aastast on ta külastanud Hiinat 16 korral, viibides seal korraga neli kuni kuus nädalat. Kohalike doktoriõppe tudengid on olnud abiks tõlkide ja juhendajatena ning läbi on käidud peaaegu kõik Hiina suurimad linnad ja provintsid. Reiside ajal on Alan pidanud ka loenguid ja olnud abiks õpilastööde avaldamisel.

Akadeemiline karjäär 
 1971–1974 King's College’i vanemteadur ajaloos
 1975–1981 Cambridge’i ülikooli lektor sotsiaalantropoloogias
 1981–1991 Cambridge’i ülikooli ajaloolise antropoloogia dotsent
 1981–2009 King's College’i teadur
 1991–2009 Cambridge’i ülikooli antropoloogia professor (Personal Chair)
 alates 2009 Cambridge’i ülikooli emeriitprofessor
 alates 2009 King's College’i vanemteadur

Publikatsioonid 
"Kirjad Lilyle" (Ersen 2005) on ta ainus eesti keeles välja antud teos. Autobiograafiline raamat sai alguse kirjadena veebilehel www.letters2lily.com (praeguseks on sisu ümber kolitud aadressile http://letters2lily.blogspot.com/) aastatel 2003–2004.

Raamatud 
 "Reflections on Cambridge" (Social Science Press 2009). Raamat on tõlgitud ka hiina keelde
 "Japan Through the Looking Glass: Shaman to Shinto" (Profile Books Ltd 2007). Raamat on tõlgitud soome, prantsuse, itaalia ja hiina keelde
 "Witchcraft in Tudor and Stuart England: a regional and comparative study" (Routledge 1999). 
 “Justice and the Mare's Ale" (Blackwell 1981) (kaasa teinud ka Sarah Harrisson)
 "The Savage Wars of Peace:England, Japan and the Malthusian trap" (Palgrave 2002). 
 "The Glass Bathyscaphe: How Glass Changed The World" (Profile Books 2002) (kaasa teinud ka Gerry Martin)
 "Green Gold: The Empire of Tea" (Ebury Press 2003) (Kaasa teinud ka Iris MacFarlane)
 "Letters to Lily on how the world works" (Profile Books 2005). Raamat on tõlgitud eesti, korea, jaapani, soome, norra, hiina, sloveenia ja ungari keelde
 "The Family Life of Ralph Josselin: a seventeenth century clergyman" (Cambridge University Press 1970)
 "Resources and Population:A Study of the Gurungs of Nepal" (Cambridge University Press 1976) 
 "Reconstructing Historical Communities" (Cambridge University Press 1977)
 "The Origins of English Individualism: The Family, Property and Social Transition" (Blackwell 1978) (kaasa teinud ka Sarah Harrisson ja Charles Jardine)
 "A Guide to English Historical Records" (Cambridge University Press 1983)
 "Marriage and Love in England" (Blackwell 1987)
 "The Culture of Capitalism" (Blackwell 1987)
 "The Nagas: Hill Peoples of Northeast India Society, Culture and the Colonial Encounter" (Thames and Hudson 1990) (kaasa teinud ka Julian Jacobs)
 "Gurungs of Nepal: A Guide to the Gurungs" (Ratna Pustak Bhandar Khatmandu 1992) (kaasa teinud ka Indrabahadur Gurung)
 "The Riddle of the Modern World: Of Liberty, Wealth and Equality" (Macmillian 2000)
 "The Invention of the Modern World" (Odd Volumes of The Fortnightly Review 2003)

Tunnustus 
 1984 – Riversi Mälestusmedal Antropoloogiaalase töö eest (väljaandja Kuninglik Antropoloogiainstituut)
 1987 – William J. Goode'i nimeline Ameerika Sotsioloogide Assotsiatsiooni medal
 2012 – Kuningliku Antropoloogiainstituudi Huxley Mälestusmedal

Isiklikku 
1966. aastal abiellus ta Gillian Ionsiga, 1970. aastal sündis neil tütar Katharine. Paar lahutas aastal 1974. 1981. aastal abiellus ta Sarah Tarring Harrisoniga. Macfarlane'i huvialadeks on aiandus, kasutatud raamatud, jalutamine ja filmimine.

Viited 

Antropoloogid
Suurbritannia ajaloolased
Antropoloogid
Sündinud 1941